rlitschk/wikidir huggingface dataset:
Da Scholem Rabinowitsch (* 2. Meaz 1859 in Perejaslaw bei Kiew; † 13. Mai 1916 in New York), bekaunt untam Pseudonym Scholem Alejchem (hebräisch und jiddisch שלום־עליכם; russisch/ukrainisch Шолом-Алейхем; aundare Schreibweisn: Sholom Aleichem, Scholem Aleikhem, Shalom Aleichem usw.), woa ana vo de grässtn jiddischsprochign Schriftstöla. Ea wiad aa da jidische Mark Twain gnennt. Des Musical Fiddler on the Roof (Anatevka), basiat auf de Gschichtn vom Tevye (Tewje), dem Müchmaun, vom Scholem Alejchem und is scho iwaroi in da Wöd aufgfiat wuan. Es hod aa des jidische Lem in Osteiropa wödweit bekaunt gmocht. Da Scholem Alejchem hod am Aufaung nua Russisch und Hebräisch gschriem, eascht ob 1883 aa Jiddisch. Des woa domois de Schproch, de wos jeda Jud in Osteiropa kena hod und es woa aa de Literatuasproch vo de Judn. Natascha, 1884 (Roman) Di jidische Folksbibliothek, Kiew 1888 ff. (jiddische Joaresschrift) Stempenju, 1888 (Roman) Reb Sender Blank in san vielgeschätzte Familie, 1888 Josele Solovei, 1889 Schimele, 1889 Menachem Mendel Briefe, entstandn zwischn 1892 und 1913 Tewje der Milchiger („Tewje, da Müchmaun“), entstaundn zwischen 1894 und 1916 (daraus späda 1964: Fiddler on the Roof bzw. Anatevka) Moschiachs Tzaitn, 1898 ff. (zionistischa Roman) Der Jid, 1899 ff. (zionistische Wochenzeitung) Zeseht un zischpret,1905
Da Ausdruck Wolochn (aundare Variationan: Wallachen, Wlachen, Vlachen, Wlachi, Vlasi, Valx, Wallachians, Valachos, Vlachos, Olah, Ulah, Blahoi,Blochen) is a Saummenaum fia romanischsprochige Voiksgruppm in Sidosteiropa, de wos a balkanromanische Sproch redn. Regional wean owar aa slawisiade Ostromanen "Wolochn" gnennd. Uaspringlich wean Romanen, und zwoa speziö de Ostromanen a so gnennt: in easchta Linie de (Dakorumänan) (de rumänischsprochige Bevökarung in Rumänien, Moldawien, Noadbulgarien, Serbien (östlichs Zentralserbien und da Vojvodina), da Ukraine und Ungarn), außadem Restln vo friara weida vabreitete romanische Voiksgrubbm aufn Balkan, und zwoa de Aromunen (Mazedorumänen) und de Meglenorumänen in Noadgriachnlaund, Albanien, Mazedonien und Sidbuigarien und de Istrorumänen auf Istrien. Im spodan Midloita und da friahn Neizeit hod s a Waundarung vo rumänische Hiatn in de Noadwestkarpatn und vuaglogate Gegandn gebm. De romanischn Eiwaundara haum se auf dar an Seitn zwoa a poa ostromanische Weata (Karpatismen) und speziölle Sittn, wia z. B. de Waundaschäfarei und a eigans Söbstbewußtsein ghoidn, auf da aundan Seitn mid Slawn vamischt und a slawische Sproch augnumma. Se wean bis heid owa vo de aundan Slawn “Wolochn“ ghaßn. De bekauntastn vo de Voiksgrubbm san de Lachn und de Mährischn Wolochn in Tschechien und de Goralen in Poin und da Slowakei. Foiweis sogt ma "Wolochn" aa
De Tepanekn oda Tepaneken woan a Chichimeknvoik, des vua de Aztekn des Toi vo Mexico beheascht hod. In an großn Befreiungskriag hom se de Mexi`ca, de Acolhua, de Chalca und nu Aundare aufglehnt und haum des Tepaneknreich zaschteat. Aa de Tepanekn woan aus de nuadlign Schteppn eigwaundata nomadischa Chichimeknschtaumm. Se woan owa, noch Zaumbruch vom Toltekn-Reich ane vo de Easchtn, mid de Acolhua. In eanana Schtaummgschicht homs a vazöt, das a iwa de siebn Hächn vo Chicomoztoc kema san. Uaschpringli homs da Otomangue Schprochfamüli aukheat, wia de Otomi und de Matlazinkas . Noch eanana Expansion hod ma in eanan Reich olle Schprochn vom Toi vo Mexico gredt. Ois daun im Azteknreich afgaunga san homs de Nahua- Schproch vo eanane Nochboan iwanumma. Nochn Ferdinando Alva Ixdilxolitl soins scho um 1012 am westlign Uafah vom Texcocosee gsiedlt hom. Noch de Afzoachnungan vom Chimalpain soid eana Eiwaundarung scho um 995 gwest sei. Und se soin scho um 1047 mid zwoa aundare Schtämm an Dreibund gschlossn haum. De Schtod Atzcapotzalco woa zwoa scho in da Teotihuacan-Zeit bsiedlt gwest. Is owa eascht vo de Tepanekn wida neich mid Lebm gfüd wuan. Da Easchte eana ins bekauntn Tlahtoani (easchta Schprecha-Kini) woa da Matlacohuatl dea vo 1152
LaRue County is a Beziak im Bundesstoot Kentucky in da USA. Da Beziak hod 14.193 Eihwohna. Da Sitz vo da Vawoitung is Hodgenville. Da Beziak hod a Fläche vo 683 Quadratkilometa, dovo san 1 Quadratkilometa Wossafläche. Athertonville Attilla Boundary Oak Buffalo Ginseng Gleanings Hodgenville Jericho Leafdale Lyons Magnolia Mathers Mill Maxine Mount Sherman Roanoke South Buffalo Talley Tanner Tonieville Upton GNIS-ID: 516908. Abgerufen am 22. Februar 2011 (englisch). 37.576666666667-85.686666666667Koordinaten: 37° 35′ N, 85° 41′ W
Da Superman is a berihmde, amerikanische Comicfigua. Ea guid ois easchta Superhejd vo da Comicgschicht. Superman is van: Jerry Siegel und van Joe Shuster in de 1930a Joar eafundn worn, wia de no in de Highschool gonga san. Anno 1938 is a zan easchtn Moi in de Action Comics vaeffntlichd worn. Spada is a imma wieda in Fuim, Feanseng, Comicheftln, Computerspui und weidane Medien easchiena. Da Superman is oane vo de bekonndasdn Comicfiguan vo da Wejd. Commons: Superman – Sammlung vo Buidl, Videos und Audiodateien Official Superman website Golden Age, Silver Age and Modern Age Superman at the Comic book database http://dc.wikia.com/wiki/Superman Superman ba DCPedia
Tschechisch (čeština) is a westslawische Sproch, de wos vo zwööf Mülleonan Leid auf da Wööd ois eanare Muadasproch (Staund 1999) gredt wiad. Zehn Mülleonan vo dena lebm in da Tschechischn Republik, wo s aa de Aumbtssproch is. Seidn 1. Mai 2004 is aa Aumbtssproch in da EU. De Sproch, de wos im Tschechischn am nächstn is, warat is Slowakische. A jeda, dea wos aane vo de zwaa Sprochn vo klaa auf redt, kaun aa de aundare wenigst a bisl vasteh. Vo da Schrift hea lossn se de zwaa Sprochn mit a poa Buchstobm ausanaund hoidn. Nuar im Tschechischn gibts ř, ě und ů; nuar im Slowakischn findt ma ä, o, ľ und ŕ. Nebm da Schriftsproch, de wos in easchta Linie bei offiziölle Auläss gredt wiad, gibt s a oigemeine Umgaungssproch, is gwenliche Tschechisch (Čeština obecna). In Behman haum de meistn duatigen Mundoatn kaan großn Eifluß meah. In Mährn san de oidn Mundoatn no bessa banaund, duat findt ma no an stoakn sprochlichn Untaschied zwischn de aanzlnan Regionan. De oidn Tschechischn Mundoatn lossn si in via Grubbm deun (Zweng de Numman schau noch auf da Koatn rechts): Behmische Mundoatn (1) Do gibts via Untagrubbm: de noadöstliche (1a), de mittlbehmische (1b),
Cole Younger (Thomas Coleman Younger; * 15. Jenna 1844 in Lee’s Summit, Missouri; † 21. März 1916 emdo) isa Gsetzlosa im domois no Wuidn Westn. Sei Dantn d Adeline Younger is d Mam vo de Dalton-Briada gwen. Da Cole is mid 13 Gschwista af da Farm seina Äidan, Henry Washington Younger und Bersheba Leighton Fristoe afgwoxn. Ois im Biagagriag oi Jayhawkers era Farm iwafoin hom, isa glei draf ba de Quanrtill Raiders, a Partisandruppm fom William Clark Quanrtrill eidren. Mid dene hoda a am Massaka vou Lawrence teignumma kod. Ois da amerikanische Sezessionsgriag 1865 goa gwen is, hoda mid seine Briada Bob, Jim und John, de James Briada Frank und Jesse sowia Clell Miller, Arthur McCoy, Charlie Pitts, John Jarette und Bill Chadwell, de James -Younger Bandn grind. Se hom nocha z Missouri merare Bankn, Bostkutschn und Ziig iwafoin und ausgraubd. Am 7. Septemba 1876 homses af de First National Bank in Northfield, Minnesota ogseng kod. Da Cole hod se foa da Bank postiad und drei fo ea han naiganga gwen. Ois se da Kassiara gwead hod, homs eam d Guagl ogschnittn. Gschossn is woan, da Cole is fickre woan und hod an Mo daschossn. Af des afe, hom de
Frauenau, aa D'Au is a Gmoa im niadabayerischn Landkroas Reng. De Leid duad song, se hand Auara. D'Au im Boarischn Woid ligd am Fuas fom Rachl am Nationalpark Boarischa Woid und an da Glosstraß. Afm Gmoagebiet is de Drinkwossatoisperr Frauenau, de wou an groussn Tei fo Ostbayern mid Drinkwossa fasoagd. Frauenau is uma 7 km esdle fo Zwiesl, 22 km neadle fo Grafenau und 16 km fo da Groasstod Reng weg. Frauenau hod an Bohhof an da Woidboh. De bolitische Gmoa Frauenau hod 15 amtli bnennte Ortstei: Es gibt nua de Gemarkung Frauenau. Anno 1324, da Lainbruada Hermann is fom Glousta Niadaoida iwa Rinchna ins Toi da wuidn Au kema gwen und hod mid Rodunga oogfangd kod. 1331, da Hermann is 1326 gschdoam gwen, do hod da Hartwig fo Degenberg, a häizane Kapäin fiara Bäidl fo da schmeazhaftn Muttagottes (Pietà) baud kod, des wo eam ois wundatäte bschriem woan is. Den Toigrund hoda dano Unsa Liam Fraun Aue gnennd. Iwa de Joohundad san dano Woifora kema gwen. Im 18. Joohundad homs de gotisch Krumanaua Kiacha ogrissn und a Rokokokiacha hibaud kod, in dera Midd no oiwai des Gnadnbäidl fo da Liam Frau is. Wia iwaroi im Woid, is d Glosmocharei
Da Grouße Rachl is mid 1453 m ü. NN da zwoathexde Beag im Boarischn und im Behmawoid, glei nochm Groußn Arba. Zam midm 900 m noadwestle glengna Gloan Rachl buid a den Beag Rachl (tschechisch Roklan). A bor oidi Leit sognd zom Rachl da Rei. Af seim Fejsngipfe städ a schtämmigs Hoizgreiz und a Beagwachthittn, da Blick gäd nieba zan Ossa und Arba noadwestle, bis ume zan Dreisesslbeag siadestle, bei Föhn oda Inveasionswedalog ko ma de Oipnketn voum Doudn Gebiag bies za Zugspitz seng. Hero woxande Fichtn, a bissl untahoi an Gipfe, aschwan s rundumadum schaugn middlawei. Da Grouße Rachl is a beliabts Ausfluagszui, untahoi im Woidschmidhaus koma rastn und eikean. Siadestle voum Gipfe, is 400 Meta doifa da Rachlsää. A d Rachlkapain ligt am Beaghang. Noadestle im Rachlwoid (Roklanský les) scho in da Tschechei dränt, san de Kwejgebiad voum Gloana Reng und Groußn Muiabo (Roklanský potok) Etwa 900 Meta nordwestlich vom Groußn Rachl find ma an Kloana Rachl. Da Boaknkäfa hod ab 1995 am Rachl,gnau wia am Lusen a, an groußn Tei voum Woidbstand hie gmochd.Oba im Nationalpark wiad nix gmochd dageng, des wiad da Nadua ibalossn. Etz woxd a Mischwoid no, anstej dem friaran monotona Fichtnwoid. Dominanzen und
De Sahra Wagenknecht (* 16. Juli 1969 in Jena) is a deitsche Politikarin und Autorin. Seit 2010 is de Wagenknecht stejvatretende Vorsitzende vo da Partei Die Linke und seit Oktoba 2015 Vorsitzende vo da Bundesdogsfraktion. De Wagenknecht fordat in da Wirtschoftspolitik a Ibawindung vo de kapitalistischn Produktionvahejtniss. Olle elementaren Leistunga wia Wohnen, Buidung, Gsundheit, Wossa- und Energievasorgung, Bankn und Schlisslindustrien soin vo da effentlichn Hand organisiat wean, um „das Diktat der Rendite und der Aktienkurse“ z ibawindn. In da Finanz- und Eurokrise vatritt de Wagenknecht eha liberale Positiona. Zua Ibawindung vo da Eurokrise schlogt se an radikaln Schuidnschnitt vor. „Die EU-Staaten sollten beschließen, dass alle Schulden oberhalb einer bestimmten Grenze nicht mehr zurückgezahlt werden.“ (Zitat aus: Freiheit statt Kapitalismus). Dass da Schuidnschnitt zua Pleite vo vuin Bankn fian dad, find de Wagenknecht grechtfeatigt, wei „Risiko und Haftung hängen in einer Marktwirtschaft nun einmal zusammen.“ De Wagenknecht hod 1992 in Stalinismus und de DDR vateidigt, hod des oba 2009 teiweis relativiat und iare domolign Osichtn mit „Trotz und Wut über rechte Geschichtsverfälschung“ vateidigt.“ De Wagenknecht findt des politische System vo Kuba und Venezuela sympathisch. Zu Kuba hods gschriem, des warad „ein Hoffnungsschimmer für diejenigen in der sogenannten Dritten Welt, die die
De Benedicta Boccoli (* 11. Novemba 1966 in Mailand, Italien) is a italienische Fümschauspülarin. Friacha is mea in Füm und Feansehn aktiv gwen, heit spuits vua oim Theata. Gli angeli di Borsellino, director Rocco Cesareo - 2003 Valzer, director Salvatore Maira - 2007 Pietralata, director Gianni Leacche - 2008 Blithe Spirit, vom Noël Coward - 1992/1993 Cantando Cantando, vom Maurizio Micheli - 1994/1995 Buonanotte Bettina, vom Pietro Garinei & Sandro Giovannini - 1995/1996/1997 Can Can, 1998/1999 Orfeus all'inferno, vom Opera, Jacques Offenbach - 1999 - Tersicore Polvere di stelle, 2000/2001/2002 Le Pillole d'Ercole, 2002/2003/2004 Anfitrione, vom Plautus, 2004 Stalker vom Rebecca Gillmann, 2004 Plutus, vom Aristofanes, 2004 Fiore di cactus 2004/2005/2006 Prova a farmi ridere, vom Alan Ayckbourn - 2006 The Tempest, vom William Shakespeare - 2006 - Ariel Sunshine, vom William Mastrosimone - 2007/2008 L'Appartamento, vom Billy Wilder, 2009–2010 Vite private, vom Noël Coward - 2012-2013 Dis-order, vom Neil LaBute, reg. Marcello Cotugno - 2014 Incubi d'Amore, vom Augusto Fornari, Toni Fornari, Andrea Maia, Vincenzo Sinopoli, reg. Augusto Fornari - 2014 Crimes of the Heart, vom Beth Henley, reg. Marco Mattolini – 2015 Benedicta Boccoli in Mailand m San Babila Theata (1998). Benedicta Boccoli dopo una brutta depressione è
Da Don Juan de Austria – Johann von Österreich, woa da aussaehelige Suhn vom Kaisa Koal V. Ea woa des Eagebnis vo an Gschpusi des da scho ödare Kaisa mid oan jingan regnschbuaga Deandl ghobt hod. Sei Votta hod dem Buam a guade Ausbüdung zuakemma lossn und so is ea za an schpanischn Admireu aufgschting. Bei da Seeschlocht vo Lepanto woa ea da Owakomandant vo da Heilign Liga, de aun dem Tog de tiakische Armada gschlogn hod. Weu ea zweng dem in Eiropa iwaroi augseng woa, woit eam sei Hoibbruada da Kini Phillip II. a Wengl koitschtön und hodn zan Schtotthoita vo de schpanischn Niedalaunde ernaunnt. Duat is ea a vaschtuam, owa seine Boana san im Escorial beigsezt woarn. Gebuan is a am 24. Febra 1547 und gstuam is a am 1.Oktowa 1578. Vom Aprü 1546 bis in August eini woa da Kaisa Koarl da fimfde auf an Reichstog in Regnschbuag. Ea woa domois 46 Joa oid und hod vamuatli a Wengl a Zaschtreiung gsuacht vo de schwarn Regiarungsgschäft. Wia eam de Maid Barbara Blomberg aufgfoin is, des woas ma heid nimma. Megligawoas hods eam bei da Tofö aufgwoat (dt.: am Tische bedient). Auf jeden Foi hod se zwischn da
De mährische Wolochei (tschechisch: Valašsko) is a gebiagige Gegand gaunz im Ostn vom historischn Landl Mährn in Tschechien, in da Nachn vo da Slowakischn Grenz. Se is vökakundlich und kuituagschichtlich gseng a eignständige Region. Nochbagegandn san de mährische Slowakei im Sidn und de Hanna im Westn. De mährische Wolochei losst se in ziaka mid n Laundkraas Vsetín und de närdlichn, noadestlich und estlichen Deule vom Laundkraas Zlín obgrenzn. In da Stod Rosenau untam Radhoscht (tschechisch: Rožnov pod Radhoštěm) gibts a Wolochisches Freiliachtmuseum, in wöchanem Wolochische Voikskuitua gsaummet wiad, inklusive oide, owa nu dahoidane Heisa aus Deafa und Städt vo da Region. De uaspringlich rumänischn Wolochn haum se in Mährn in da Zeid vom 14 bis ins 17. Joahundat augsiedlt. Wolochische Hiatnstämm san in dera Zeid aus de heitign rumänischn Sidkarpatn Richtung Noadn gwaundat. De Wolochn söwa wean zmeist fia romanisiade Nochkumman von oide Balkanvöka wia de Thraker bzw. Daker oda Illyrer ghoidn, wos owa ka genarö akzzeptiade Theorie is. Da slawische Naum Vlach (Woloch) fia Ostromanen kummt vom uaspringlich ausn geamanischn und hod de söwe Wuazn wia da Ausdruck "walsch/wöllisch" (Deteus im Artikl Wolochn). Auf da Raas noch Noadn hi haum de Wolochn eahnare uaspringlich Sproch valuan, mid da Ausnauhm
Jesse Woodson James (* 5. Septemba 1847 in Centerville, heid Kearney, im Clay County, Missouri; † 3. Aprui 1882 in Saint Joseph, Missouri) woa a US-amerikanischa Bandit und s bekanntasde Mitgliad da James-Younger-Bandn. No seim Doud is da Jesse James a legendäre Figua im Wuidn Westn woan. Jesse Woodson James is 1847 in Centerville, Missouri geborn. Seine Ejdan woan Zerelda Elisabeth Cole und da Faama und Babtistnvoastäa Robert James. Jesse hod drei Gschwista kobt: de Briada Robert jun. (fria gschtoam) und Alexander Franklin (Frank), sowia de Schwesta Susan Lavenia. Sei Mam hod nom Doud vo iram easchdn Mo no zwoamoi keirat, u. a. an Oazt Reuben Samuel, und hod a nomoi Kinda griagt. In Missouri hod se am Ofang voum Biagagriag de Rebejnamee net hoitn kinna und hod se zrugziang miassn. De Biaga vo Missouri woan gschpoitn zwischa Unionistn und Ohenga vo de Konfödariadn, wia de James Famil. Da aidare Bruada voum Jesse, Frank James, hod se 1863 bei de Bushwhackers gmejd, a Gerillaoaheit, de de Unionssoidadn im westlechn Missouri bekämpft hod. De Kampf san hefte gwen, a desweng wei olle Soidadn vo da sejm Gegand ostamtn und teiweis Nochban afananda gschossn hom. Reuben Samuel, da Stiafvoda voum Jesse, is
As Himmereich oda da Himmi is a Gengd im Jenseits, wo da God bzw. de Gedda, Engl bzw. andane geddliche Wesn und gsegnte Vastormne wohna. Es wead in vui Religiona ognumma, doss Bewohna vom Himmereich af'd Eadn kemma kena und doss Eadbewohna noch'm Doud in an Himme afsteing kunntn. Vom Himmereich redt ma oft ois vo an "hähan Ort", vo am Paradies, im Gengsotz zua Höi, da Untawejd, an Ort diaf unta uns. Bernhard Lang: Himmel und Hölle. Jenseitsglaube von der Antike bis heute; Minga: C. H. Beck, 2. Aufl. 2009; ISBN 3-406-48003-4 Rudolf Simek: Lexikon der germanischen Mythologie; Stuttgart: Kröner, 2006; ISBN 3-520-36803-X. Commons: Himmel – Sammlung vo Buidl, Videos und Audiodateien Heaven and Hell. Eintrag in da Stanford Encyclopedia of Philosophy (englisch, inklusive Literatuaogobm)Vorlage:SEP/Wartung/Parameter 1 und weder Parameter 2 noch Parameter 3 Aktuelle Literatua zum Himme
Eichenau is a Gmoa im Landkroas Fiarstnfoidbruck. Eichenau ligt im Ostn vom Landkroas Fiastnfoidbruck, oiso ummara 6 km estli vo Bruck und zwanzk km westli vom mingara Stodzentrum. De Staatsstroß 2069 gäht in am großn Bong durch Eichenau durche. Mit da 2010 bautn Umgähungsstraß vo Buachham Ort is de Onbindung zur A99 vabessat worn, wosn Vakea durch Eichenau a bissal entlastn duat. Iwa de S-Bon (S4) is Eichenau mid seim S-Bonhof aa guad am MVV ogschlossn. Zuasätzle gibts aa no de MVV Buslinien 833, 834, 824, 841, 842, 844 um mim Bus im Ort oda zua de Nachbarorte z'fon. Commons: Eichenau – Sammlung vo Buidl, Videos und Audiodateien Hoamseitn vo da Gmoa Onlinechronik vom Pfefferminzvarein Eichenau: Woppmgschicht vom Haus der Bayerischen Geschichte Eichenau: Amtliche Statistik vom Bayerisches Landesamt für Statistik und Datenverarbeitung (LStDV) (PDF; 1,66 MB) Genesis Online-Datenbank des Bayerischen Landesamtes für Statistik Tabelle 12411-001 Fortschreibung des Bevölkerungsstandes: Gemeinden, Stichtage (letzten 6) (Einwohnerzahlen auf Grundlage des Zensus 2011) (Hilfe dazu).
Himme stehd fia: Boidochin, a Ziadachl fia an Thron, a Bett etc. Firmament, frühe kosmologische Modelle Himme, da sichtbore Raum iba da Eadn oda an andan Himmeskeapa Himme (Religion), a religiese Lokalisiarung des Übairdischn und Göttlichn Himmeskugl, a imaginäre kuglfeamige Obbuidungsflächn fia astronomische Koordinatn Himmereich, a paradiesisches Jenseits Innenvadeck, textile oda ledane Verkleidung auf der Innenseite des Daches bei einem Auto, Kutsche oder Zelt Steanhimme, de Stean in ana klorn Nocht Himmel ist der Name folgender geographischer Objekte: hoch gelegene, fruchtbare, auch waldlose Fluren, siehe Himmel (Flurname) Himmel (Gemeinde St. Oswald), Ort bei St. Oswald bei Freistadt, Bezirk Freistadt, Oberösterreich Nenzinger Himmel, Alpe und Feriensiedlung Himmel (Berg), 1145 m, bei Aflenz in da Steiamoak, Östareich Himmel (Gainfarn), a Flur bei Bad Vöslau in Niedaöstareich Himmel (Liezen), a ausgedehnte Oim bei Liezen in da Owasteiamoak Am Himmel, Flur in Döbling am Rand des Weanerwalds, schau Pfaffenberg (Wien) Am Himmel, Flur in Wean-Lainz, schau Himmelhof
Ois Primitivgöd, dt. Primitivgeld, is ois Meglige vawendt wuan. Des bkauntaste woan de Kaurimuschln. Des hos owa a Soiz oda preßta Tee sei kena. Zähn vo Viecha oda Fiisch, Kakaobohnan und Fedan oda a Schtoana. Es woa oanaloa, wichti woa nua daß in da Gegand vo de Leid ois Middl mid an bschimmtn Weat augseng woa. Kaurimuschln ois Kloagöd. Zan Vagleicha a boa €-Centmünzn. Muschlgödschnia aus Nei-Ialaund. Soiz woa ned nua a Tauschmiddl, in maunche Kuituan woas sogoa a Zohlungsmiddl. De Legionäa da Rema hom eana Soid ned nua in Münzn, sundan a an Teu in Soiz auszoit kriagt. Soiz = salarium = Salär. De Amole is a Soizziagl und wiad nu Heid in Ethiopien vawendt. Gaugaubauhnl In da Gegand vo Ethiopien und Eritrea vawendt ma nu heid Soizziagl, de Amole ois Zohlungsmiddl. Teeziaglgöd: De Teeziagln san in Ostasien ois Zohlungsmiddl vawendt wuan. Vo Sidchina, Burma, Tibet, da Mongolei bis Ostsibirien. De truckan Teebladln san zriebn wuan, mid Bindemiddln vasezt und daun in Fuaman presst wuan. Gaugaubauhnal: In Mesoamerica woan de Gaugaubauhnal a wichtigs Zohlungsmiddl. Bei de Aztekn, Maya und Nochboan hod ma den Weat ana Soch oda Leistung in Gaugaubauhnal gmessn. Zeitwoas hod a Sklav nua 100 Gaugaubauhnal kost.
K-Pop (/keɪ pɔp/, Kuazfoam vo engl. Korean pop „koreanische Popmusi“) is a Genre vo da südkoreanischn Musi. BTS Twiice 2NE1 B.A.P Beast BoA Big Bang Block B Exo Girls' Generation HyunA Infinite Kara NU'EST PSY SHINee Super Junior T-ara TVXQ Wonder Girls J-Pop Medi@sia: Global Media/tion In and Out of Context (Englisch) Taylor & Francis. S. 144. 2006. Abgerufen am 14. Oktoba 2013. Musical Terms Worldwide: A Companion for the Musical Explorer (Englisch) Semar Publishers. S. 15. 2006. Abgerufen am 14. Oktoba 2013. Jeff Benjamin: The 10 K-Pop Groups Most Likely to Break in America (Englisch) In: Rolling Stone. 18. Mai 2012. Abgerufen am 14. Oktoba 2013. Lina Yoon: Korean Pop, with Online Help, Goes Global (Englisch) In: Time. 26. August 2010. Archiviert vom Original [1] am 28. August 2012. Abgerufen am 14. Oktoba 2013. Commons: K-pop – Sammlung vo Buidl, Videos und Audiodateien K-POP Official YouTube Channel Billboard Korea K-Pop Hot 100 - Billboard.com
Ois Drittes Reich, boarisch Dridds Reich, wead des Deitsche Reich vo 1933 bis 1945 gnennt bzw. de Zeid vo da nationalsozialistischn Heaschoft in Deitschland. Dea Begriff is owa ejta ois wia da Nationalsozialismus und gähd afs Kristndum zruck. De ejstaste Dreiainterpretation vo da Gschicht ko ma bei Paulus und in da Offnborung vom Johannes nochlesn. Do gibts de Dreitteilung Heidndum, mosaiische Zeid (Oids Testament) und Kristndum. Es bedeidt im Kristndum aa des Zeidoita vom Heiligen Geist. De Dreiteilung vo Gschichtsperiodn hod owa aa im omdländischn Denkn a lange Tradition, beispuisweis de Einteilung in Antike, Middloita und Neizeit. Des Dridde is oiso imma des Häxte und Eastremsweataste, desweng hom des de Nazis gnuzd. Jacques Solé: Christliche Mythen. Von der Renaissance bis zur Aufklärung. Frankfurt a. M./Berlin/Wien 1982, ISBN 3-548-35155-7. Johan Hendrik Jacob van der Pot: Sinndeutung und Periodisierung der Geschichte. Eine systematische Übersicht der Theorien und Auffassungen. Leiden 1999, ISBN 90-04-11605-2. Jost Hermand: Der alte Traum vom neuen Reich. Völkische Utopien und Nationalsozialismus. Frankfurt a. M. 1988. (2. Aufl., Weinheim 1995, ISBN 3-89547-709-5.) Cornelia Schmitz-Berning: Vokabular des Nationalsozialismus. Berlin 1998, ISBN 3-11-013379-2, S. 157–160 (Google Books). Burchard Brentjes: Der Mythos im dritten Reich. Drei Jahrtausende Traum von der Erlösung. Fackelträger, Hannover
De Neizeid is a Periodn in da omdländischn Gschicht. Es is as dridde Zeidoita nochm Oitadum und im Middloita. Ofanga duads im 16. Joarhundat und reicha duads bis heit. Ois Schlissleaeignisse zua Wend vom Middloita zua Neizeid wean unta andam de Entdeckung vo Amerika 1492, de Reformation duachn Martin Luther anno 1517 und de Eafindung vom Buachdruck duachn Johannes Gutenberg ogfiad. De Dreiateilung spuit aussahoib vo Eiropa nua a gringe Roin und wead aa in da omdländischn Gschichtswissnschoft kritisiad. De Neizeid wead wieda untateit in: Friahe Neizeid (vo da Entdeckung vo Amerika bis zua Franzesischn Revolution 1789] Neiare und Neiaste Gschicht Neiare Gschicht (bis zum Easchtn Wejdkriag bzw. zua Oktobarevolution) Neiaste Gschicht bzw. Zeidgschicht Fuchs/Raab: Wörterbuch Geschichte, 13. Auflage, Minga: dtv, 2002, s.v. "Neuzeit". Leonhard Bauer, Herbert Matis: Geburt der Neuzeit. Vom Feudalsystem zur Marktgesellschaft. Deutscher Taschenbuch Verlag, Minga 1988. Jonathan Dewald u. a. (Hrsg.): Europe 1450 to 1789. Encyclopedia of the Early Modern World. 6 Bände. Charles Scribner’s Sons, New York u. a. 2004. Bea Lundt: Europas Aufbruch in die Neuzeit 1500-1800. Primusverlag, Darmstadt 2009, ISBN 978-3-89678-647-0, S. 19-92. Karl Vocelka: Geschichte der Neuzeit 1500-1918. Böhlau Verlag, Wean 2009, ISBN 978-3-205-78421-0. Vistorica - Zeidleistn zua eiropäischen Neizeid@1@2Vorlage:Toter Link/www.vistoriumacom (Seite